ანთაურები
ანთაური — ქართული გვარი. გვარის ფუძეა საკუთარი სახელი ანთა. ამავე ფუძით ნაწარმოები გვარებია: ანთაძე, ანთელავა, ანთია, ანთიძე, ანთაიძე. არსებობს მოსაზრება, რომ, ანთაი, ანთა ქართველთა წარმართული ღვთაების – ანთარის ბოლომოკვეცილი ფორმაა, რომელიც დროთა განმავლობაში საკუთარ სახელად ქცეულა. მეორე ვარაუდით, ანთები იყვნენ ქართველთა მონათესავე ტომები, რომლებსაც ეკავათ შავი ზღვის აღმოსავლეთი სანაპირო და ახლო ურთიერთობა ჰქონდათ ქართველებთან. საქართველოში 101 ანთაური ცხოვრობს. 45 კაცი და 56 ქალი. თბილისში 28, დუშეთში 20, თელავში 15.